CELEX: 32010D0078
Language: bg
Date: 2010-02-09 00:00:00
Title: 2010/78/ЕС: Решение на Комисията от 9 февруари 2010 година за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на финансовия регламент

10.2.2010   
            
            
               BG
            
            
               Официален вестник на Европейския съюз
            
            
               L 37/73
            
         РЕШЕНИЕ НА КОМИСИЯТА
   от 9 февруари 2010 година
   за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на финансовия регламент
   (2010/78/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (1), и по-специално член 271 от него,
   като има предвид, че:
   
               (1)
            
            
               С Регламент (ЕО) № 1177/2009 на Комисията (2) бяха изменени праговете по отношение на обществените поръчки, предвидени в Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (3).
            
         
               (2)
            
            
               Следователно с цел последователност е необходимо да бъдат установени праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002.
            
         
               (3)
            
            
               Тъй като праговете, изменени с Регламент (ЕО) № 1177/2009, се прилагат от 1 януари 2010 г., настоящото решение също трябва да се прилага от 1 януари 2010 г. Следователно е необходимо да се предвиди влизането в сила на настоящото решение в деня след датата на неговото публикуване в Официален вестник на Европейския съюз.
            
         
               (4)
            
            
               Решение 2004/121/ЕО на Комисията от 6 февруари 2004 г. за преразглеждане на праговете, посочени в член 157, буква б) и член 158, параграф 1, букви а) и в) от Регламент (ЕО Евратом) № 2342/2002 относно определянето на подробни правила за прилагането на Финансовия регламент (4), Решение 2006/103/ЕО на Комисията от 14 февруари 2006 г. за коригиране на праговете, посочени в член 157, буква б) и член 158, параграф 1, букви а) и в) от Регламент (ЕО, Евратом) № 2342/2002 за определяне на подробни правила за прилагане на Финансовия регламент (5) и Решение 2008/102/ЕО на Комисията от 1 февруари 2008 г. за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на Финансовия регламент (6) са станали невалидни и следователно трябва да бъдат отменени,
            
         ПРИЕ НАСТОЯЩОТО РЕШЕНИЕ:
   Член 1
   Размерите на праговете в евро, приложими за възлагането на обществени поръчки, се определят, както следва:
   
               —
            
            
               4 845 000 EUR по член 157, буква б);
            
         
               —
            
            
               125 000 EUR по член 158, параграф 1, буква а);
            
         
               —
            
            
               193 000 EUR по член 158, параграф 1, буква б);
            
         
               —
            
            
               4 845 000 EUR по член 158, параграф 1, буква в).
            
         Член 2
   Решения 2004/121/ЕO, 2006/103/ЕО и 2008/102/ЕО се отменят.
   Член 3
   Настоящото решение влиза в сила в деня след публикуването му в Официален вестник на Европейския съюз.
   То се прилага от 1 януари 2010 г.
   
      Съставено в Брюксел на 9 февруари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 357, 31.12.2002 г., стр. 1.
   
      (2)  ОВ L 314, 1.12.2009 г., стр. 64.
   
      (3)  ОВ L 134, 30.4.2004 г., стр. 114.
   
      (4)  ОВ L 36, 7.2.2004 г., стр. 58.
   
      (5)  ОВ L 46, 16.2.2006 г., стр. 52.
   
      (6)  ОВ L 36, 9.2.2008 г., стр. 5.